বিএলও আপনার ফর্ম জমা করেছে? কীভাবে জানবেন? কী করবেন?

ওয়েব ডেস্ক: রাজ্যজুড়ে শুরু হয়েছে এসআইআর প্রক্রিয়া। এস আই আর – র ফর্ম পূরণ থেকে কি কি নথি পত্র হাতের কাছে প্রয়োজনীয় টা নিয়ে নানান জনের নানান মত রয়েছে। তবে মনে সংশয় থেকেই যাচ্ছে সাধারন নাগরিকদের।

রাজ্যে প্রায় ১০০ শতাংশ এনুমারেশন ফর্ম (Enumeration Form) বিলি সম্পন্ন। ধীরে ধীরে বিএলও-রা (BLO) ফিল-আপ করা ফর্ম সংগ্রহ করতেও শুরু করেছেন। সেগুলিকে কমিশনের সাইটে আপলোড করার কথা রয়েছে। কিন্তু ফর্ম জমা নেওয়ার পর বিএলও ঠিকঠাক আপলোড করেছেন তো? তা নিয়ে প্রশ্ন থেকেই যাচ্ছে!

আরও পড়ুন: ইভিএম প্রস্তুতি নিয়ে রাজ্যের জেলা প্রশাসনের সঙ্গে বৈঠক কমিশনের

এই প্রশ্নের উত্তর পেতে সহজ একটি কাজ করতে হবে। তাহলেই নিশ্চিন্ত হওয়া যাবে যে, বিএলও (BLO) সবকিছু ঠিকঠাক করেছেন কিনা। যদিও এই কাজ করার জন্য আগামী ৪ ডিসেম্বর পর্যন্ত সময় রয়েছে। এর মাঝেই বহু এনুমারেশন ফর্ম কমিশনের সাইটে আপলোড হওয়ার কথা। না হলেও সময়ের মধ্যেই তা করে দেওয়ার দায়িত্ব বিএলও-দেরই। তবে, আপনি কি করে বুঝবেন, যে আপনার ফর্ম কমিশনের কাছে পৌঁছল কিনা!

সবার প্রথমে নির্বাচন কমিশনের ওয়েবসাইট – https://voters.eci.gov.in/ – এতে ঢুকতে হবে। মোবাইল নম্বর, ই-মেল বা ভোটার কার্ডের নম্বর দিয়ে লগ-ইন (Log-In) করতে হবে। এর সঙ্গে লাগবে ক্যাপচা। তারপর ওটিপি ভ্যারিফাই করার পর যে পোর্টাল খুলবে তাতে ২০২৫ সাল অনুযায়ী এপিক নম্বর (Epic Number), রাজ্যের তথ্য দিলেই দেখাবে সব তথ্য।

তবে ফর্ম আপলোড ঠিক হল কিনা তা জানতে আরও একটি ওটিপি (OTP) দিতে হবে। এরপরই জানা যাবে আপনার ফর্ম সাবমিট হয়েছে কী হয়নি। সেখানে ডাউনলোড অপশনও পাবেন সেই আপলোড হওয়া ফর্ম নিজের কাছে নেওয়ার জন্য।

যদিও, এখনও ৪ ডিসেম্বর পর্যন্ত সময় রয়েছে। তার আগে অবশ্যই এই পদ্ধতি ব্যবহার করে আপনি নিশ্চিত হয়ে নিতে পারেন যে আপনার ফর্ম কমিশনের হাতে ঠিকমত পৌঁছল কি না!